Portretul prințesei Diana, scos la licitație. Suma imensă cerută pentru opera de artă
- Georgiana Dragomir
- 7 martie 2024, 22:00
Portretul prințesei Diana, realizat de Andy Warhol, fost scos la licitaţie. Suma cerută pentru opera de artă este considerabilă. Portretul este realizat în 1982, pe fundal albastru precum ochii prințesei de Walles.
Portretul prințesei Diana a fost inspirat de fotografia oficială pe care Lord Snowdon, fostul soţ al prinţesei Margaret, sora reginei Elisabeta a II-a, i-a făcut-o Dianei în 1981, după logodna acesteia cu actualul rege Charles al III-lea, pe atunci prinţ de Wales şi moştenitor al tronului britanic, transmite EFE.
Portretul prințesei Diana, scos la licitație. Suma uriașă cerură pentru opera de artă
Andy Warhol a fost inspirat de prințesa Diana în realizarea operelor sale. Portretul scos la licitație în Londra se vinde cu aproape trei milioane de dolari. Warhol a creat alte trei versiuni ale portretului Dianei de Wales, în culorile roz, violet şi verde, menționează sursa citată.
Andy Warhol (1928-1987),era la începutul carieriei sale artistice. În perioada în care realizat portretul, experimenta cu serigrafiile sale. Artistul american a introdus culoarea în acest caz, "pentru a scoate în evidenţă anumite aspecte ale prinţesei Diana", cum ar fi bijuteriile sau marginile rochiei, a declarat pentru EFE Rossana Vidén, expertă în artă contemporană în cadrul companiei Phillips din Londra.
Criticii de artă susțin că prezența regretatei prințese Diana i-a inspirat pe artiști. În cazul lui Andy Warhol, este vorba despre o "intuție" cu privire la celebritatea pe care a câștigat-o în urma acestui portret.
"Poate că a avut o bănuială, sau poate ştia cu siguranţă ce celebritate şi ce figură emblematică va deveni ea. Poate de aceea a ales să o portretizeze într-un moment atât de timpuriu al carierei sale", a precizat Vidén, pentru sursa amintită.
Prințesa Diana ar fi fost la un pas să anuleze nunta cu Regele Charles
Conform presei internaționale, prințesa Diana ar fi fost la un pas să anuleze nunta cu Regele Charles, întrucât nu a fost "prima iubire".
Regretata prinţesă a înregistrat o serie de casete audio în anii 1990 şi le-a predat în secret autorului Andrew Morton înainte de moartea ei într-un accident de maşină în 1997. O parte din înregistrare este disponibilă pentru prima dată înaintea unui documentar care va fi lansat anul acesta, numit "Diana: Restul poveștii ei"